Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 531

b) A kamatláb-ajánlat a szerződés aláírása és az adott repülőgép leszállítása között bármikor elfogadható, és a kamatláb bármikor kiválasztható. A hitelfelvevő által kiválasztott kamatláb nem vonható vissza. 12. TISZTA FEDEZETŰ TÁMOGATÁS A résztvevők csak garancia vagy biztosítás, azaz tiszta fedezet révén nyújthatnak hivatalos támogatást a jelen ágazati megállapodás 8.a) cikkében meghatározott 85 százalékos küszöbérték figyelembevételével. Az ilyen jellegű támogatást nyújtó bármelyik résztvevő tájékoztatja a többi résztvevőt az összegről, a határidőről, a visszafizetés valutaneméről és modelljéről, valamint a kamatlábakról. 13. VERSENY REFERENCIAPONT A hivatalosan támogatott verseny esetében a jelen ágazati megállapodás I. függelékében felsorolt nagy polgári repülőgépek és a más repülőgépekkel konkurens repülőgépek ugyanezekben a hitelfeltételekben részesülhetnek. 14. A VISSZAFIZETÉSI KOCKÁZAT BIZTOSÍTÉKA A résztvevők más résztvevőkkel történő összehasonlítás nélkül dönthetnek arról a biztosítékról, milyen biztosítékot tekintenek elfogadhatónak a visszafizetési kockázat biztosítására. A résztvevők azonban vállalják, hogy más résztvevők kérésére, vagy ha azt szükségesnek tartják, közlik az említett biztosíték adatait. 15. MODELLVÁLTÁSOK A résztvevők vállalják, hogy ha rögzített kamatláb-ajánlatot tettek vagy kötöttek egy konkrét repülőgéptípusra, az ajánlatban foglalt feltételek nem szállhatnak át egy más modell-megjelöléssel rendelkező másik géptípusra. 16. LÍZING A jelen ágazati megállapodás 1. részének egyéb feltételei alapján a résztvevők az értékesítési szerződéssel azonos alapon nyújthatnak támogatást a pénzügyi lízingre. 17. SEGÉLY A résztvevők csak feltétel nélküli segély formájában nyújtanak segélyezési támogatást. A résztvevők azonban jóindulatúan bármilyen humanitárius célokat szolgáló, feltételekhez kötött segélyre vonatkozó közös megállapodásra irányuló kérést is fontolóra vehetnek. III. FEJEZET: ELJÁRÁSOK 18. ELŐZETES ÉRTESÍTÉS, EGYEZTETÉS ÉS INFORMÁCIÓCSERE Az előzetes értesítésre, egyeztetésre és információcserére vonatkozóan a Megállapodásban meghatározott eljárások alkalmazandók a jelen ágazati megállapodásnak erre a részére. Ezenkívül a résztvevők akkor is kérhetnek konzultációt, ha indokolt annak feltételezése, hogy egy másik résztvevő olyan feltételekkel ajánl fel hivatalosan támogatott hitelt, amelyek nem felelnek meg az ágazati megállapodásnak. A konzultációt tíz napon belül kell megtartani, egyébként a Megállapodás 54. cikkében meghatározott eljárásokat kell követni. 2006/60. szám 19. VIZSGÁLAT A résztvevők rendszeresen felülvizsgálják a jelen ágazati megállapodás eljárásait és rendelkezéseit, hogy a piaci körülményekhez közelítsék azokat. Ha azonban a piaci körülmények vagy a szokásos finanszírozási gyakorlatok jelentős mértékben megváltoznak, a résztvevők bármikor kérhetnek felülvizsgálatot.

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes